CELEX: 62014CN0136
Language: mt
Date: 2014-03-21 00:00:00
Title: Kawża C-136/14: Rikors ippreżentat fil- 21 ta’ Marzu 2014 – Il-Parlament Ewropew vs Il-Kunsill tal-Unjoni Ewropea

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/27
            
         Rikors ippreżentat fil-21 ta’ Marzu 2014 – Il-Parlament Ewropew vs Il-Kunsill tal-Unjoni Ewropea
   (Kawża C-136/14)
   2014/C 175/34
   Lingwa tal-kawża: il-Franċiż
   
      Partijiet
   
   
      Rikorrent: Il-Parlament Ewropew (rappreżentanti: J. Rodrigues u L. Visaggio, aġenti)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-Direttiva tal-Kunsill 2013/64/UE, tas-17 ta’ Diċembru 2013, li temenda d-Direttivi tal-Kunsill 91/271/KEE u 1999/74/KE, u d-Direttivi 2000/60/KE, 2006/7/KE, 2006/25/KE u 2011/24/UE tal-Parlament Ewropew u tal-Kunsill, wara l-emenda tal-istatus tal-Majott fir-rigward tal-Unjoni Ewropea (1)
               
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Il-Parlament Ewropew jitlob l-annullament tad-Direttiva 2013/64/UE li l-Kunsill adotta fuq il-bażi legali tal-Artikolu 349 TFUE.
   Skont il-Parlament, l-għażla tal-bażi legali tal-Kunsill hija żbaljata, peress li l-miżuri li huma s-suġġett tad-direttiva kkontestata jagħmlu parti mill-attribuzzjonijiet tal-Unjoni skont il-politiki differenti komuni. Għalhekk, dawn il-miżuri kellhom jiġu adottati skont bażijiet legali settorjali dwar l-oqsma tal-ambjent, tal-agrikoltura, tal-politika soċjali u tas-saħħa pubblika, jiġifieri skont l-Artikoli 43(2), 114, 153(2), 168 u 192(1) TFUE u mhux skont il-bażi tal-Artikolu 349 TFUE.
   Għall-Parlament, miżuri li ma għandhomx bħala għan li jindirizzaw restrizzjonijiet ta’ natura ekonomika jew soċjali li qiegħed iġarrab reġjun ultraperiferiku permezz ta’ deroga mill-applikazzjoni sħiħa tad-dritt tal-Unjoni fir-reġjun ikkonċernat, ma jistgħux validament jiġu adottati skont il-bażi legali tal-Artikolu 349 TFUE. Għalhekk, ma jaqgħux taħt il-kamp ta’ applikazzjoni ta’ dan l-artikolu, miżuri li huma intiżi biss li jipprorogaw l-applikazzjoni ta’ ċerti dispożizzjonijiet tad-dritt tal-Unjoni għal reġjun ultraperiferiku.
   
      (1)  ĠU L 353, p. 8